ddrg/super_eurlex huggingface dataset:
Neuvoston asetus (EY) N:o 2582/2001, annettu 19 päivänä joulukuuta 2001, nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta



Virallinen lehti nro L 345 , 29/12/2001 s. 0005 - 0005



Neuvoston asetus (EY) N:o 2582/2001, annettu 19 päivänä joulukuuta 2001, nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Koska asetuksella (EY) N:o 1017/94(3) käyttöönotetun muuttamisohjelman soveltaminen on viivästynyt, lukuisten sellaisten pinta-alojen, joihin järjestelmää voidaan mahdollisesti soveltaa, käyttötarkoitusta ei ole vielä muutettu. Kyseisen jäsenvaltion toimittamien tietojen mukaan tähän mennessä on muutettu ainoastaan 46000 hehtaarin käyttötarkoitus. Järjestelmän soveltaminen päättyy 31 päivänä joulukuuta 2002, mihin mennessä arvioidaan järjestelmän tämänhetkisellä toteuttamistahdilla voitavan muuttaa yhteensä 64000 hehtaarin käyttötarkoitus asetuksen 1 artiklassa säädettyjen 200000 hehtaarin sijasta. Jotta järjestelmän tavoite saavutettaisiin paremmin, Portugalin olisi sallittava jatkaa muuttamisohjelman toteuttamista kolmen lisävuoden ajan. (2) Koska muuttamisohjelman kesto on rajoitettu, asetuksessa (EY) N:o 1017/94 säädetään, että erityisreservi lakkautetaan ja vielä myöntämättömät oikeudet raukeavat ohjelman päättyessä. Tämän vuoksi olisi säädettävä, että erityisreservi lakkautetaan ja että myöntämättömät oikeudet raukeavat kolmella vuodella pidennetyn määräajan päätyttyä. (3) Tämän johdosta asetus (EY) N:o 1017/94 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1017/94 seuraavasti: 1) Korvataan 1 artikla seuraavasti: " 1 artikla Portugali saa toteuttaa yhdentoista vuoden ajan liitteessä luetelluilla alueilla ohjelmaa, jolla nykyisin peltokasvien viljelyssä olevien alojen käyttötarkoitus muutetaan enintään 200000 hehtaarin osalta laajaperäiseen karjankasvatukseen." 2) Korvataan 7 artikla seuraavasti: " 7 artikla Myöntämättömät palkkio-oikeudet raukeavat ja erityisreservi lakkautetaan tämän asetuksen voimaantuloa seuraavan yhdennentoista vuoden lopussa." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) Ehdotus 8 päivältä lokakuuta 2001 (ei vielä julkaistu virallisessa lehdessä). (2) Lausunto annettu 11. joulukuuta 2001 (ei vielä julkaistu virallisessa lehdessä). (3) EYVL L 112, 3.5.1994, s. 2, asetus sellaisena kuin se on muutettuna asetuksella (EY) N:o 1461/95 (EYVL L 144, 28.6.1995, s. 4).
Komission asetus (EY) N:o 2594/2001, annettu 28 päivänä joulukuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetusta asetuksesta (EY) N:o 174/1999 poikkeamisesta



Virallinen lehti nro L 345 , 29/12/2001 s. 0032 - 0032



Komission asetus (EY) N:o 2594/2001, annettu 28 päivänä joulukuuta 2001, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetusta asetuksesta (EY) N:o 174/1999 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 31 artiklan 14 kohdan, sekä katsoo seuraavaa: (1) Komission asetuksen (EY) 174/1999(3), sellaisena kuin se on viimeksi muutettuna asetuksella (EY) N:o 2298/2001(4), 6 artiklassa vahvistetaan vientitodistusten voimassaoloaika, joka ulottuu juustojen osalta todistusten myöntämiskuukautta seuraavan neljännen kuukauden loppuun. Luxemburgissa 21 päivänä kesäkuuta 1999 allekirjoitetun Euroopan yhteisön ja Sveitsin valaliiton maataloustuotteiden kauppaa koskevan kahdenvälisen sopimuksen mukaisesti Sveitsiin vietäville juustoille maksettavat vientituet poistetaan mainitun, ratifioitavana olevan sopimuksen voimaantulopäivästä. Kyseinen sopimus tulee 17 artiklansa mukaisesti voimaan sitä päivää seuraavan toisen kuukauden ensimmäisenä päivänä, jona viimeinen ilmoitus ratifiointiasiakirjojen tallettamisesta tai kaikkien kyseisessä artiklassa mainittujen sopimusten hyväksymisestä on annettu. Jotta sopimuksen määräysten noudattaminen voitaisiin tältä osin varmistaa, kyseisten todistusten voimassaoloaikaa olisi lyhennettävä siten, että mainitun sopimuksen tullessa voimaan myönnetyt, tuen ennakkovahvistuksen sisältävät todistukset, joissa määräpaikkana on Sveitsi, lakkaavat olemasta voimassa. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 174/1999 6 artiklan c kohdassa säädetään, tuen ennakkovahvistuksen sisältävät vientitodistukset, jotka koskevat CN-koodiin 0406 kuuluvia tuotteita ja joissa määräpaikkana on Sveitsi, ovat voimassa niiden myöntämiskuukautta seuraavan kuukauden loppuun. 2 artikla Tämä asetus tulee voimaan 1 päivänä tammikuuta 2002. Sitä sovelletaan 1 päivästä tammikuuta 2002 annettuihin todistuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 20, 27.1.1999, s. 8. (4) EYVL L 308, 27.11.2001, s. 16.
Komission asetus (EY) N:o 2596/2001, annettu 28 päivänä joulukuuta 2001, kiinteän korvauksen vahvistamisesta maatalouden kirjanpidon tietoverkkoon liittyvää tilakorttia kohden tilivuodelle 2002



Virallinen lehti nro L 345 , 29/12/2001 s. 0034 - 0034



Komission asetus (EY) N:o 2596/2001, annettu 28 päivänä joulukuuta 2001, kiinteän korvauksen vahvistamisesta maatalouden kirjanpidon tietoverkkoon liittyvää tilakorttia kohden tilivuodelle 2002 ON ANTANUT TÄMÄN ASETUKSEN: ottaa huomioon Euroopan yhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja talotta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (EY) N:o 1256/97(2), ja erityisesti sen 9 artiklan 2 kohdan, sekä katsoo seuraavaa: (1) Tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annetun komission asetuksen (ETY) N:o 1915/83(3) 5 artiklassa säädetään kiinteästä korvauksesta, jonka komissio maksaa jäsenvaltiolle jokaisesta asianmukaisesti täytettyä ja komissiolle kyseisen asetuksen 3 artiklassa säädetyssä määräajassa toimitettua tilakorttia kohden. (2) Komission asetuksessa (EY) N:o 368/2001(4) vahvistetaan tilivuoden 2001 kiinteäksi korvaukseksi 132 euroa tilakorttia kohden. (3) Kustannusten kehityksen ja sen tilakortin laatimiskuluja koskevan vaikutuksen perusteella tämän korvauksen tarkistaminen on aiheellista. (4) Maatalouden kirjanpidon tietoverkkoa käsittelevä yhteisön komitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen (ETY) N:o 1915/83 5 artiklan 1 kohdassa säädetty kiinteä korvaus vahvistetaan 135 euroksi. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan tilivuonna 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2001. Komission puolesta Franz Fischler Komission jäsen (1) EYVL 109, 23.6.1965 s. 1859/65. (2) EYVL L 174, 2.7.1997, s. 7. (3) EYVL L 190, 14.7.1983, s. 25. (4) EYVL L 55, 24.2.2001, s. 40.
Komission asetus (EY) N:o 1235/2001, annettu 22 päivänä kesäkuuta 2001, niiden Cannabis sativa L. -lajikkeiden luettelon vahvistamisesta, jotka ovat tukikelpoisia neuvoston asetuksen (ETY) N:o 2358/71 nojalla, annetun asetuksen (EY) N:o 1529/2000 muuttamisesta



Virallinen lehti nro L 168 , 23/06/2001 s. 0017 - 0017



Komission asetus (EY) N:o 1235/2001, annettu 22 päivänä kesäkuuta 2001, niiden Cannabis sativa L. -lajikkeiden luettelon vahvistamisesta, jotka ovat tukikelpoisia neuvoston asetuksen (ETY) N:o 2358/71 nojalla, annetun asetuksen (EY) N:o 1529/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna neuvoston asetuksella (EY) N:o 2371/2000(2), ja erityisesti sen 3 artiklan 6 kohdan, sekä katsoo seuraavaa: (1) Komission asetuksen (EY) N:o 1529/2000(3) 1 artiklassa säädetään, että luettelo niistä eri Cannabis sativa L. -lajikkeista, jotka ovat tukikelpoisia neuvoston asetuksen (ETY) N:o 2358/71 3 artiklan 6 kohdan nojalla, vahvistetaan kuitupellavan ja hampun tukea koskevista yksityiskohtaisista säännöistä annetun komission asetuksen (ETY) N:o 1164/89(4) liitteessä B. Kyseinen asetus kumotaan 1 päivästä heinäkuuta 2001 kuiduntuotantoon tarkoitetun pellavan ja hampun yhteisestä markkinajärjestelystä annetun neuvoston asetuksen (EY) N:o 1673/2000(5) yksityiskohtaisista soveltamissäännöistä annetulla komission asetuksella (EY) N:o 245/2001(6). (2) Jotta voitaisiin edelleen taata, että neuvoston asetuksessa (ETY) N:o 2358/71 vahvistettuja tuen myöntämistä koskevia yksityiskohtaisia sääntöjä sovelletaan yhdenmukaisesti koko yhteisössä, olisi muutettava asetus (EY) N:o 1529/2000 ja otettava viitteeksi tiettyjen peltokasvien viljelijöitä koskevaan tukijärjestelmään kuuluvien kuiduntuotantoon tarkoitettujen pellava- ja hamppulajikkeiden luettelo, joka vahvistetaan komission asetuksen (EY) N:o 2316/1999(7), sellaisena kuin se on viimeksi muutettuna komission asetuksella (EY) N:o 1157/2001(8), liitteessä XII. (3) Tässä asetuksessa säädetyt toimenpiteet ovat siemenien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1529/2000 1 artikla seuraavasti: "Ne Cannabis sativa L. -lajikkeet, jotka ovat tukikelpoisia asetuksen (ETY) N:o 2358/71 3 artiklan 6 kohdan nojalla, vahvistetaan komission asetuksen (EY) N:o 2316/1999(9) liitteessä XII." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 2001. Komission puolesta Franz Fischler Komission jäsen (1) EYVL L 246, 5.11.1971, s. 1. (2) EYVL L 275, 27.10.2000, s. 1. (3) EYVL L 175, 14.7.2000, s. 67. (4) EYVL L 121, 29.4.1989, s. 4. (5) EYVL L 193, 29.7.2000, s. 16. (6) EYVL L 35, 6.2.2001, s. 18. (7) EYVL L 193, 29.7.2000, s. 16. (8) EYVL L 280, 30.10.1999, s. 43. (9) EYVL L 157, 14.6.2001, s. 8.
Komission asetus (EY) N:o 1578/2001, annettu 1 päivänä elokuuta 2001, kiintiöiden takaisinosto-ohjelman soveltamisalaan kuulumattomien herkkien tuotantoalueiden ja/tai korkealaatuisten tupakka-alan lajikeryhmien määrittämisestä



Virallinen lehti nro L 209 , 02/08/2001 s. 0013 - 0013



Komission asetus (EY) N:o 1578/2001, annettu 1 päivänä elokuuta 2001, kiintiöiden takaisinosto-ohjelman soveltamisalaan kuulumattomien herkkien tuotantoalueiden ja/tai korkealaatuisten tupakka-alan lajikeryhmien määrittämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1), sellaisena kuin se on viimeksi muutettuna asetuksella (EY) N:o 1336/2000(2), ja erityisesti sen 14 a artiklan, sekä katsoo seuraavaa: (1) Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98(3), sellaisena kuin se on viimeksi muutettuna asetuksella (EY) N:o 1441/2001(4), 34 artiklan 2 kohdassa säädetään, että komission määrittää jäsenvaltioiden ehdotusten perusteella herkät tuotantoalueet ja/tai korkealaatuiset lajikeryhmät, joihin ei sovelleta kiintiöiden takaisinosto-ohjelmaa, 25 prosentin rajoissa kunkin jäsenvaltion takuukynnyksestä. (2) Eräiden jäsenvaltioiden pyynnöstä olisi syytä määrittää tällaiset korkealaatuiset lajikeryhmät. (3) Koska asetuksen (EY) N:o 2848/98 35 artiklan 2 kohdassa säädetään, että jäsenvaltio julkistaa myyntiaikomuksen 1 päivästä syyskuuta alkaen, jotta muut tuottajat voivat ostaa kiintiön ennen sen takaisinostamista, tätä asetusta on sovellettava 31 päivästä elokuuta 2001. (4) Tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kiintiöiden takaisinosto-ohjelmaan satovuonna 2001 kuulumattomien korkealaatuisten lajikeryhmien määrät ovat seuraavat: Portugali: >TAULUKON PAIKKA> Ranska: >TAULUKON PAIKKA> 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 31 päivästä elokuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2001. Komission puolesta Frederik Bolkestein Komission jäsen (1) EYVL L 215, 30.7.1992, s. 70. (2) EYVL L 154, 27.6.2000, s. 2. (3) EYVL L 358, 31.12.1998, s. 17. (4) EYVL L 193, 17.7.2001, s. 5.
Komission asetus (EY) N:o 1851/2001, annettu 20 päivänä syyskuuta 2001, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 oikaisemisesta



Virallinen lehti nro L 253 , 21/09/2001 s. 0016 - 0016



Komission asetus (EY) N:o 1851/2001, annettu 20 päivänä syyskuuta 2001, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 15 artiklan, sekä katsoo seuraavaa: (1) Komission asetuksen (EY) N:o 2571/97(3), sellaisena kuin se on viimeksi muutettuna asetuksella (EY) N:o 635/2000(4), VII liitteessä säädetään T5-valvontalomakkeessa ilmoitettavista erityismaininnoista. Kaikkien kielitoisintojen tarkastus on tuonut ilmi kyseisessä liitteessä olevan konekirjoitusvirheen. (2) Kyseisen asetuksen 22 artiklan 4 kohdassa säädetään seuraamuksesta, jos säädettyä velvoitetta ei noudateta. Asetuksen liitteessä III osoitetaan menettelyssä B käytettävät merkkiaineet. Asetuksen saksankielisessä toisinnossa on ilmennyt konekirjoitus- ja käännösvirheitä kyseisissä kahdessa säännöksessä. (3) Tämän vuoksi kyseinen asetus olisi oikaistava. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (EY) N:o 2571/97 liitteessä VII olevan B kohdan b alakohdan ensimmäisen luetelmakohdan kolmannen alaluetelmakohdan toisessa alakohdassa ilmaisu "Butter" ilmaisulla "Butterfett". 2. Oikaistaan asetuksen (EY) N:o 2571/97 22 artikla ja liite III. Nämä oikaisut koskevat ainoastaan saksankielistä toisintoa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä syyskuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 350, 20.12.1997, s. 3. (4) EYVL L 76, 25.3.2000, s. 9.
Komission asetus (EY) N:o 2022/2001, annettu 15 päivänä lokakuuta 2001, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta



Virallinen lehti nro L 273 , 16/10/2001 s. 0017 - 0017



Komission asetus (EY) N:o 2022/2001, annettu 15 päivänä lokakuuta 2001, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 33 artiklan, sekä katsoo seuraavaa: (1) Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000(3), sellaisena kuin se on viimeksi muutettuna asetuksella (EY) N:o 1660/2001(4), 63 artiklassa säädetään sellaisen tukijärjestelmän käyttöönotosta, joka koskee viinin tislausta juotavaksi tarkoitetuksi alkoholiksi. Järjestelmä otettiin ensimmäisen kerran käyttöön viinivuodeksi 2000/2001. Ensimmäisestä soveltamisvuodesta saatujen kokemusten perusteella järjestelmää olisi muutettava. Tasaisemman menekin varmistamiseksi viinivuoden aikana on tarpeen aloittaa tislaus useissa erissä. (2) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1623/2000 63 artiklan 1 kohtaan alakohta seuraavasti: "Viinivuonna 2001/2002 tislaus toteutetaan 16 päivän lokakuuta ja 15 päivän marraskuuta välisenä aikana. Enimmäismäärä, josta 65 artiklassa tarkoitetut sopimukset tai ilmoitukset voidaan tehdä, on 7 miljoonaa hehtolitraa. Komissio aloittaa myöhemmin lisämääriä koskevia tislauksia yhtenä tai useampana asetuksen (EY) N:o 1493/1999 75 artiklassa säädettyä menettelyä noudattaen määriteltävänä ajanjaksona." 2 artikla Tämä asetus tulee voimaan päivänä jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä lokakuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 194, 31.7.2000, s. 45. (4) EYVL L 221, 17.8.2001, s. 8.
Neuvoston asetus (EY) N:o 2583/2001, annettu 19 päivänä joulukuuta 2001, maito- ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta annetun asetuksen (ETY) N:o 2204/90 muuttamisesta



Virallinen lehti nro L 345 , 29/12/2001 s. 0006 - 0006



Neuvoston asetus (EY) N:o 2583/2001, annettu 19 päivänä joulukuuta 2001, maito- ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta annetun asetuksen (ETY) N:o 2204/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Asetuksen (ETY) N:o 2204/90(3) mukaan kaseiinien ja kaseinaattien käyttö juustojen valmistuksessa edellyttää ennakkolupaa, ja kyseisen asetuksen 3 artiklan 3 kohdassa säädetään yhteisön seuraamuksesta, jota peritään luvatta käytettyjen kaseiinien tai kaseinaattien osalta ja jossa otetaan erityisesti huomioon rasvattoman maitojauheen interventiohintaan perustuva rasvattoman maidon arvo. (2) Koska kyseisellä seuraamuksella pyritään poistamaan kaseiinien tai kaseinaattien luvatta käyttämisestä saatava taloudellinen etu, sen laskemiseen olisi käytettävä rasvattoman maitojauheen markkinahintaa, joka ilmentää paremmin rasvattoman maitojauheen todellista hintaa juustonvalmistuksen raaka-aineena, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2204/90 3 artiklan 3 kohta seuraavasti: "3. Luvatta käytettyjen kaseiini- tai kaseinaattimäärien osalta peritään 100 kilogrammalta määrä, joka vastaa 110 prosenttia rasvattoman maitojauheen markkinahintaan perustuvan 100 kaseiini- tai kaseinaattikilogramman valmistamiseen tarvittavan rasvattoman maitojauheen arvon ja kaseiinien ja kaseinaattien markkinahinnan välisestä erotuksesta, sanotun kuitenkaan rajoittamatta kyseisen jäsenvaltion määräämiä seuraamuksia. Nämä arvot määritetään maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(4) 42 artiklassa säädettyä menettelyä noudattaen." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL C 304 E, 30.10.2001, s. 177. (2) Lausunto annettu 11. joulukuuta 2001 (ei vielä julkaistu virallisessa lehdessä). (3) EYVL L 201, 31.7.1990, s. 7. (4) EYVL L 160, 26.6.1999, s. 48.